## Netværkskort

Dette redskab består af et netværkskort, hvormed borger/patient sammen med primære kontaktperson kortlægger de fagpersoner og personer fra det private netværk, som er relevante at inddrage i samarbejdet.

### Hvad er formålet?

Formålet er at kortlægge borger/patient netværk med henblik på at få overblik over, hvem borger/patient har en relation til, herunder hvem der kan hjælpe borger/patient enten fagpersoner eller personer fra det private netværk.

### Hvem skal bruge det?

Borger/patient udfylder *netværkskortet* sammen med primære kontaktperson. Alle fagpersoner, der arbejder sammen med borger/patient kan med borger/patient samtykke bruge kortet til at få et overblik over de fagpersoner, som er en del af borger/patient netværk.

### Hvornår bruges det?

*Netværkskortet* udfyldes i starten af forløbet forud for det første møde i det tværfaglige team. Derudover benytter borger/patient og primære kontaktperson kortet som en del af forberedelsen af de tværfaglige møder samt efter behov, hvis der er brug for at tale om, hvem der konkret kan hjælpe borger/patient i en given situation. Netværket skal ikke blot kortlægges, men primære kontaktperson og relevante fagpersoner i det tværfaglige team samt borger/patient skal også aktivt opsøge og inddrage netværket, hvor det er relevant for borger/patient forløb.

### Hvordan bruges det?

Ud fra *netværkskortet* afdækkes, hvem der er i borger/patient netværk. Konkrete spørgsmål til borger/patient:

* Hvilke vigtige personer findes i dit liv?
* Hvem kender til, hvordan du har det?
* Hvem kan du tale med eller få hjælp fra?
* Hvem af dem skal med til møderne?

Ud fra *netværkskortet* udpeges følgende konkrete personer:

* Borger/patient
* De fagpersoner, som skal indgå i det tværfaglige team
* Øvrige fagpersoner, som kan inddrages ad-hoc, for eksempel personer fra borger/patient arbejde, og/eller uddannelse
* Øvrige personer fra borger/patient private netværk, herunder familie, slægt og andre. Det kan være naboer, venner med flere.

De konkrete trin i kortlægningen følger her:

1. Borger/patient laver en liste over de personer, som borger/patient har en relation til
2. I *netværkskortet* (se nedenfor) placeres personerne i de relevante felter i den afstand fra borger/patient som føles rigtig for borger/patient:
	1. Familie: De personer, som borger/patient bor hos, hvor relationen gentages dagligt
	2. Slægt: De personer, som borger/patient ikke bor sammen med, og hvor der dermed er sjældnere kontakt
	3. Andre personer, som borger/patient møder i fritiden: Naboer, venner m. fl.
	4. Arbejde/skole: Leder/chef på arbejdsplads, kollegaer og lærere – relationen gentages eventuelt dagligt
	5. Fagpersoner: De fagpersoner, som skal indgå i det tværfaglige team, herunder sagsbehandlere, koordinator, borger/patient og andre fagpersoner, for eksempel psykolog eller misbrugskonsulent.
3. I *netværkskortet* tegner borger/patient en streg mellem de personer, der har noget med hinanden at gøre. Se eksempel nedenfor
4. Fagpersonerne, personerne fra det private netværk og deres kontaktoplysninger samt kort beskrivelse af, hvad de kan hjælpe med, skrives ind i *netværksoverblikket*(kapitel 4.3).

Borger

Patient

Nedenfor er givet et eksempel på et udfyldt netværkskort. Primære kontaktperson finder sammen med borger/patient ud af, hvordan kortet visuelt skal tegnes. Det kan være en god ide at tage et stort stykke papir (A3) at tegne kortet på, og så scanne papiret ind, så det ligger elektronisk og er let at dele med andre. Primære kontaktperson skal – med samtykke fra borger/patient – sende kortet til det tværfaglige team.

****